EELNÕU 1. lugemine

**Saku Vallavolikogu 17. oktoobri 2024. a**

**määruse nr 16 „Saku valla arengukava 2025–2035“**

**muutmine**

## Saku 19. juuni 2025 nr

Määrus kehtestatakse kohaliku omavalitsuse korralduse seaduse § 22 lõike 1 punkti 7, § 372 lõike 7 ning kohaliku omavalitsuse üksuse finantsjuhtimise seaduse § 20 lõike 1 alusel.

§ 1. Võtta vastu Saku Vallavolikogu 17. oktoobri 2024. a määruse nr 16 „Saku valla arengukava 2025–2035” ja Saku valla eelarvestrateegia 2025–2029 muudatused, asendades määruse lisa ja lisa 2 vastavalt käesoleva määruse lisadega.

§ 2. Määrus jõustub kolmandal päeval pärast Riigi Teatajas avaldamist.

(allkirjastatud digitaalselt)

Eero Alamaa

vallavolikogu esimees

SELETUSKIRI

**Saku Vallavolikogu määruse „Saku Vallavolikogu 17. oktoobri 2024. a määruse nr 16 „Saku valla arengukava 2025–2035“ muutmine“ eelnõu juurde (1. lugemine)**

**Sissejuhatus**

Käesolev Saku valla arengukava ja eelarvestrateegia aastateks 2025–2035 on peamiseks alusdokumendiks valla jätkusuutliku arengu kujundamisel. Vallal peab olema arengukava ja eelarvestrateegia, mis on aluseks eri eluvaldkondade arengu integreerimisele ja koordineerimisele (kohaliku omavalitsuse korralduse seadus (edaspidi KOKS) § 37). Vastavalt KOKS-i § 37² punktile 3 peavad arengukava ja eelarvestrateegia hõlmama iga aasta 15. oktoobri seisuga vähemalt nelja eelseisvat eelarveaastat. KOKS-i § 22 lõike 1 punkti 7 järgi on valla arengukava vastuvõtmine ning muutmine volikogu ainupädevuses.

Saku Vallavolikogu võttis vastu uue „Saku valla arengukava 2025–2035“ (edaspidi arengukava) 17.10.2024, mis jõustus 01.01.2025.

Arengukava vaadatakse üle kord aastas ning vajadusel tehakse sellesse muudatusi. Vallavalitsuse teenistuste ja hallatavate asutuste juhid esitasid omapoolsed muudatusettepanekud vallavalitsusele, mis kajastuvad käesolevas eelnõus.

Arengukava struktuuris oli iga valdkonna juures esitatud kaks investeeringutabelit:

1. tabel kajastas lähiaja investeeringuid, millega oli arvestatud kehtivas eelarvestrateegias,
2. tabel kajastas kaugema tuleviku investeeringuid, mis eelarvestrateegiasse ei kuulunud.

Käesolevas arengukavas on kõik kavandatud investeeringud viidud kaugemasse tulevikku ning eelarvestrateegias on kavandatud summad ilma konkreetsete investeeringuobjektideta (Eelarvestrateegia tabel 5. Investeeringuobjektid 2025–2030). Erandina on arengukava leheküljel 38 kajastatud kaasava eelarve investeeringud summas 120 000 eurot igal teisel aastal (2026, 2028 ja 2030).

Eelarvestrateegias on täpsustatud vastavalt tegelikule täitmisele 2024. aasta andmed ning vastavalt kinnitatud eelarvele 2025. aasta andmed. Ajakohastatud ning korrigeeritud on 2026.–2029. aasta andmeid ja lisatud 2030. aasta andmed.

Arengukavas on sisse viidud järgmised muudatused:

|  |
| --- |
| 1. **Haritud ja aktiivsed inimesed**
 |
| * 1. HARIDUS

Lk 8 saavutamise näitajaid  | Eesmärgi saavutamise näitajatele lisati uued saavutustasemed. * Edasiõppijate osakaal põhikooli lõpetajate üldarvust – algselt oli saavutustase *99%*, uus tase on *100%.*

Selgitus: Mõõdik tõsteti 100%-ni seoses õppimiskohustusliku ea tõstmisega 18. eluaastani.* Õpilaste osakaal, keda ei ole viimase kahe nädala jooksul korduvalt kiusatud (4. klass) – algselt oli saavutustase *75%*, uus tase on *95%.*

Selgitus: Lähtuvalt minuomavalitsus.ee tasemete jaotusest on see madalaim eeskujulik tase.* Õpilaste osakaal, keda ei ole viimase kahe nädala jooksul korduvalt kiusatud (8. klass) – algselt oli saavutustase *80%*, uus tase on *95%.*

Selgitus: Lähtuvalt minuomavalitsus.ee tasemete jaotusest on see madalaim eeskujulik tase |
| * 1. HARIDUS

Lk 9 saavutamise näitaja | * Lisati 15 täiendavat (vt 15 viimast) eesmärgi saavutamise näitajat koos alg- ja saavutustasemetega.
 |
| 1.1.1. AlusharidusLk 11 tegevused  | * Korrigeeriti tegevuste 1-4 sõnastust.
 |
| 1.2 NOORSOOTÖÖ Lk 15 eesmärk  | * Täpsustati eesmärgi sõnastust. Algne sõnastus: *NEET-noortele pakutakse personaalseid lahendusi.*

Uus sõnastus: *NEET-noortele pakutakse süsteemset ja individuaalselt kohandatud lahendusi, mis toetavad nende naasmist haridusse või tööturule. Integreeritud toetusmeetmed arvestavad iga noore vajadusi aidates neil leida sobivaim arengutee.* |
| 1.2. NOORSOOTÖÖ Lk 15 saavutamise näitaja | * Täiendati eesmärgi saavutamise näitaja saavutustaset. Huvikoolis õppivate laste ja noorte osatähtsus (vanuses 17–26) algne saavutustase oli *20%*. Uus tase on *vähemalt 70% (mitte sama tase).*
* Lisati uus saavutamise näitaja koos alg- ja saavutustasemega – *Malevkondade arv, algtase 70 ja saavutustase 130*
 |
| 1.2. NOORSOOTÖÖLk 16 tegevused | * Lisati tegevus 2. *Noortekeskus koostab regulaarselt kogu valla noorsootööd toetava arengukava, milles on tulevikule suunatud areng ja tegevuskava.*
 |
| 1.3. HUVIHARIDUS JA -TEGEVUSLk18 saavutamise näitaja | * Lisati kolm uut eesmärgi saavutamise näitajat koos alg- ja saavutustasemega (vt kolm viimast).
 |
| 1.4. KULTUUR JA VABA AEGLk 21 tegevused | * Lisati uued tegevused 4, 5, 6 järgmise sõnastusega:

*4. Saku valla raamatukoguteenused (sh koolides) ühendatakse kõik ühtse juhtimise alla.**5. Saku ja Kurtna raamatukogude siselahendused kaasajastatakse. Saku raamatukogu endine seminariruum võetakse kasutusele raamatukoguteenuste mitmekesistamiseks.* *6. Raamatukogu eestvedamisel luuakse koduloo-andmebaas, mida ühisloomena täiendatakse.** Muudeti tegevus 9 järgmiselt:

Algne tegevus/sõnastus: *Õllekultuuripealinna staatuse aktiivsem kasutamine valla elanike poolt, sh erinevatel üritustel.* Uus tegevus/sõnastus: *Kultuurisündmuste korraldajad taotlevad lisavahendeid erinevatest fondidest kultuurisündmuste läbi viimiseks.* |
| 1.5. SPORT JA TERVIST TOETAVAD ELUVIISIDLk 22, 23 | * Lisati kaks uut eesmärgi saavutamise näitajat koos alg- ja saavutustasemega (vt kaks viimast).
 |
| **3.Hea elukeskkond**  |
| 3.1. ELAMUMAJANDUS JA AVALIK RUUM Lk 39  | Tabelisse „INVESTEERINGUD, MIS EI KAJASTU EELARVESTRATEEGIAS“ lisati täiendav tegevus: *Loomade varjupaiga rajamine koostöös Harku, Saue ja Lääne-Harju vallaga* |

Eelnõu arutati kõikides volikogu komisjonides, mis toimusid 2.–5. juuni 2025.

Juhtivkomisjoniks oli keskkonna- ja arenduskomisjon.

Kõik komisjonid otsustasid suunata eelnõu volikogu istungile 1. lugemisele.

Marti Rehemaa

vallavanem